Bejaarde in aftreeoord vermoorReina Louwrens (94) is oor die naweek in ‘n sekuriteitsaftreeoord in die noorde van Pretoria vermoor. Louwrens is Vrydag omstreeks 16:00 vir die laaste keer gesien nadat die oord, Montana Renaissance-aftreeoord, ŉ braai vir die inwoners gehou het, berig Beeld. ŉ Skoonmaker het Saterdag op Louwrens se liggaam in haar huis afgekom. Na wat verneem word, het sy versmoor of is sy doodgeslaan. Sersant Portia Maleka, ŉ polisiewoordvoerder, het gesê daar is klere in Louwrens se mond gedruk en dat sy ŉ wond aan haar kop gehad het. ŉ Lykskouing gaan gedoen word om die ware oorsaak van haar dood te bepaal. Volgens Maleka word Louwrens se juwele vermis. Niemand is nog in verband met die moord in hegtenis geneem nie en die ondersoek duur voort.